VAARALLINEN USKO
Apostolien teot alkaa oudosti. Jeesus katoaa kuin tuhka tuuleen.
Voi kysyä, oliko se hyvä idea.
Kun Jeesus antaa opetuslapsille suuren tehtävän -
viedä evankeliumi kaikkeen maailmaan ja katoaa sen jälkeen.
Ei ole ihme, että he jäivät katselemaan taivaalle.
He jäivät yksin voittamaan maailman.
He taisivat tuntea itsensä hylätyiksi.
Mutta se ei ollut hylkäys; se oli suunnitelma.
Se oli Jeesuksen tapa lähettää heidät tekemään mahdottomia asioita.
Apostolien teot 1:9: "Pilvi vei Hänet pois heidän näkyvistään"
Näin tämän periaatteen toimivan kiinalaisen naisen elämässä.
Häntä kutsuttiin Mabel-tädiksi.
Hän oli lääkäri ja laajalti tunnettu kristillisestä uskostaan.
Kun kommunistit ottivat vallan vuonna 1949, kaikki muuttui.
Hänet häädettiin talostaan ja pakotettiin asumaan puutarhavajassa.
Koska hänet tunnettiin kristittynä, häntä vainottiin.
Hän menetti lääkärin työnsä ja hänet laitettiin lapioimaan hiekkaa.
Kulttuurivallankumouksen aikana teini-ikäiset punakaartilaiset -
saivat päättää hänen asioistaan ja he tulivat ja pieksivät hänet.
Häntä marssitettiin kadulla ja talon ulkopuolelle pystytettiin kyltti, -
joka kielsi puhumasta hänelle, koska hän oli jakanut Raamattuja, -
eikä sellainen sopinut uudessa Kiinassa. Se oli Maota vastaan.
Ja niinpä häntä kartettiin. Kukaan ei puhunut hänelle.
Se oli hänelle vaikeampaa kuin lyöminen tai vankilaan joutuminen.
Hän kutsui sitä helvetiksi.
Eräänä iltana hänen saapuessaan kotiin hän meni keittiöönsä -
ja sanoi: "Olen jo vanha. Jumalaa ei haittaisi jos lähden taivaaseen."
Hän otti ison veitsen ja piti sitä ranteensa yläpuolella -
ja rukoili vielä kerran: "Herra, jos tämä on väärin, auta minua!"
Hän ei iskenytkään veitsellä, vaan laittoi sen pois purskahtaen itkuun.
Hän jaksoi vielä kahdeksan vuotta pieksemistä, eristämistä ja vainoa.
Hän sanoi, ettei mikään enkeli tullut ja ottanut veistä pois, -
vaan Jumala antoi hänelle voimaa jatkaa. Hän ei tiennyt miten.
Hän kertoi rukoilleensa koko ajan, että Jeesus ilmestyisi hänelle, -
tulisi ja sulkisi hänet syliinsä. "Miksi olet niin näkymätön?"
Vastaus tuli vuosia myöhemmin, -
Maon kuoltua 1970-luvun lopulla.
Kulttuurivallankumous oli ohi ja punakaartit lakkautettiin.
Mabel ei saanut taloaan takaisin, -
mutta hänen luokseen tultiin pikku puutarhavajaan.
Moni vierailijoista oli korkeassa asemassa Kommunistisessa puolueessa.
Hän tunnisti heidät sanomalehdistä. Mikä hämmästyttävämpää, -
heillä kaikilla oli yksi kysymys: "Onko sinulla Raamattuja?"
Hän kysyi: "Miksi tulette luokseni kaikista Pekingin ihmisistä?"
He vastasivat: "Muistamme, että kulttuurivallankumouksen aikana -
talosi ulkopuolella oli suuri kyltti, jossa luki kaikki rikoksesi.
Yksi niistä oli syyllistymisesi Raamattujen jakamiseen.
Tulimme siltä varalta, että sinulla sattuisi olemaan niitä vielä."
Niin kyltistä, joka oli aiheuttanut hänelle suurta tuskaa, -
tuli hänen hengellisen työnsä alku.
Aiemmin se piti ihmiset loitolla. Hänen kestettyään siitä tuli kutsu.
Mabel sai yhteyden Open Doorsiin. Salakuljetimme Raamattuja hänelle.
Hän oli ensimmäinen ja tärkeä Raamattujen jakaja Pekingissä.
Vielä nykyäänkin on korkea-arvoisia Kommunistisen puolueen jäseniä, -
joiden usko on seurausta hänen kestävyydestään.
Hänestä oli hienoa nähdä, miksi usko kannatti noina vaikeinakin aikoina.
Hän sanoi: "En koskaan saanut vastausta siihen rukoukseeni, -
että Herra ilmestyisi minulle. Mutta ymmärrän näin olleen paras;
Jos Jeesus olisi tullut luokseni, en olisi tehnyt mahdotonta.
Hän olisi niin paljon minua suurempi ja olisi hallinnut minua täysin.
Pysymällä poissa Hän antoi tilaa tehdä mahdoton Hänen voimassaan.
Hän ei hylännyt minua, vaan oli antelias."
Jeesus sanoi opetuslastensa saavan voiman, kun Hän menee taivaaseen.
Siksi Hänet peittävä pilvi ei ole katastrofi vaan suunnitelma.
Toki opetuslapset jäivät suremaan, -
mutta Jeesus sanoi: "Minä lähetän Pyhän Hengen", -
ja kauttanne teemme yhdessä nämä asiat uudella ja kauniilla tavalla.
Hän kutsuu meitä työtovereikseen, luomaan yhdessä Hänen kanssaan.
Hän haluaa meidän tekevän mitä Hän teki ja vielä enemmänkin.
Jeesus nousi ylös antaakseen meille tilaa tehdä mahdoton Hänelle -
ja Hänen kauttaan.
Se tarkoittaa tilaa epäonnistua, taistella, tilaa olla epävarma.
Apostolien teoissa ihmisillä on epäilyksiä, kiistoja ja taisteluita.
Jos Jeesus olisi jäänyt heidän luokseen, niitä ei olisi ollut.
Apostolien tekojen luvussa 15 neuvosto päättää, -
voiko pakanoista tulla kristittyjä, onko se sallittua vai ei.
Jeesus olisi voinut tulla ja kertoa, mutta Hän antoi heidän pohtia asiaa.
Kun Paavali ja Barnabas kiistelivät, kenet ottaa mukaan matkalle, -
ja he riitaantuivat niin pahasti, että lähtivät eri teille.
Jeesus olisi ratkaissut riidan, jos Hän olisi jäänyt tänne.
"Paavali, ota mukaan se-ja-se, Barnabas, sinun pitää hyväksyä se."
Mutta niin ei tapahtunut. He saivat voiman päättää.
He saivat voiman ikään kuin luoda Jumalan tahdon -
ja elää evankeliumi todeksi paljon henkilökohtaisemmalla tavalla.
Niin jopa epäonnistumisemme, vaikeutemme ja taistelumme, -
muuttuvat välineiksi, joilla Jumala levittää evankeliumia kauttamme, -
ihan kuin Mabelin kautta. Se kamala kyltti hänen talonsa ulkopuolella -
oli nöyryytyksen merkki, mutta koska hän kesti Kristuksen voimassa, -
siitä tuli väline hänen hienolle hengelliselle työlleen.
Tuo nainen teki upeaa työtä Kristukselle yli 80-vuotiaana!
Kukaan ei ole liian vanha tekemään merkittävää työtä Kristukselle.
Kun Mabel pohti elämäänsä, hän saattoi sanoa;
"Minä tein sen, minä kestin Jeesuksen avulla -
ja toin Raamattuja Pekingiin."
Mabel ajatteli, että ilmoitustaulu oli hänen elämänsä loppu.
Tavallaan, mutta vain siten, että Jumala teki siitä uuden alun.
Pilvi peittää edelleen Jeesuksen meidän kaikkien silmiltä, niin,-
että saamme samanlaisen tilaisuuden tehdä mahdoton Hänen voimassaan.
Se on riski.
Mikä suunnitelma, mutta mikä mahdollisuus!